KOSKETUSKOHTA
Kosketuskohta - Charles Stanley
Jaamme ilosanomaa koko maailmaan.
Kosketuskohdan työn tavoite on vahvistaa suhdetta Jeesukseen.
On todella tärkeää kommunikoida Herran kanssa päivittäin.
Olemme jakaneet yli 3500 hartauslehteä Kameruniin.
Jos ihmiset ajattelevat Raamatun mukaisesti, koko kansakunta muuttuu.
Kosketuskohdan hartauslehti auttoi selviytymään tragediasta.
Se auttoi keskittymään päivään.
Kosketuskohta esittää: Hartaat palvelijat
Kosketuskohdan hartauslehti postitetaan joka kuukausi -
yli miljoonalle lukijalle englanniksi ja lisäksi espanjaksi.
Siinä on hartaus joka päivälle Charles Stanleyn opetusten pohjalta.
Lehdellä haluamme opastaa ihmisiä.
Tavoitteemme on vahvistaa ihmisten suhdetta Jeesukseen.
Lähetämme painetun lehden ilmaiseksi USA:han ja Kanadaan.
Tärkeää on saada lehti yhteistyökumppaneillemme.
Lehti tulee nettisivuille keskiyöllä ja lähtee aamulla sähköpostissa -
170 000 ihmiselle. Lehti löytyy sovelluksestamme.
Joku mieluiten kuuntelee hartauden, joku haluaa pidellä sitä käsissään.
Haluamme tuottaa materiaalin jokaiselle sopivassa muodossa.
Olen kiitollinen, että Kosketuskohta tuo materiaalin ihmisten saataville.
Sen eteenpäin jakaminen on suuri etuoikeus.
Lehden sisältö perustuu Raamattuun.
Se antaa tuoreita vastauksia Jumalan kansan tarpeisiin.
Lehti huomioi sinut yksilönä, joka on luotu Jumalan kuvaksi -
ja jonka sydän kaipaa Jumalan läheisyyttä.
Kutsuni on kertoa Kristuksesta oman kansani parissa ja ulkomailla.
Palvelutyöni Hope Outreach International antaa terveydenhoitoa.
Törmäsin Kosketuskohdan hartausmateriaaliin vuonna 2003.
Ihastuin siihen. Se oli täynnä materiaalia, -
joka oli käytännöllistä, elämää muuttavaa ja mukaansatempaavaa.
Totesin, että lehti oli niin hyvä, että se oli pakko saada jakoon.
Joka kuukausi kotiini toimitetaan noin 50 hartauslehteä.
Viidessä vuodessa se tekee yli 3000.
Huolehdimme siitä, että saamamme lehdet lähetetään eteenpäin.
Postitamme ne ulkomaille asti kaikille tahoille, joita palvelemme.
Joka kerta lehtiä pyydetään lisää.
Olen erittäin innokas jakamaan tätä materiaalia eteenpäin, -
koska se neuvoo käytännön tasolla, miten päästä vaikeuksissa eteenpäin.
Hetket hartauslehden parissa olivat minulle siunaus.
Hetket valmistivat minua.
Kun ovelle koputetaan aamukahdelta, tietää, etteivät uutiset ole hyviä.
Mieheni kutsui minut alakertaan. Poliisi kertoi, mitä oli tapahtunut.
Ricky oli ammuttu kuoliaaksi.
Kaikki sumeni sen jälkeen. Me vain itkimme.
Sellaisen ei ikinä ajattelisi osuvan omalle kohdalle, -
ja sitten oletkin yksi uhreista.
Sanoinko Rickylle sen, mitä piti? Tiesikö hän, että rakastin häntä?
Sellaisia ajatuksia siinä tulee.
Kyllästyin maailmaan. Kyselin Jumalalta, miksi niin tapahtui.
Rukoilin koko ajan Rickyn puolesta.
Kun rukouksiini ei vastattukaan siten, kuin olin odottanut, -
halusin lakata kokonaan tuntemasta.
En muista, milloin aloin lukea hartauksia, -
mutta ne ovat auttaneet selviytymään tragediasta.
Keskityin aloittamaan päivät hartaushetkellä Herran kanssa.
Vietin aikaa Sanassa ja pyysin Herraa auttamaan kaiken läpi.
Sen avulla selvisin.
Näen, että Kosketuskohdan hartauslehti -
on kasvattanut minua paljon.
Ehkä koet elämäsi olevan ohi, -
mutta Jumala antaa elämällesi uuden tarkoituksen.
Paikoilleen voi jämähtää myös hengellisesti.
Hartauslehden tekstien lukeminen täyttää meitä tekijöitä jatkuvasti.
Jumalan Sana on ajankohtainen missä tahansa elämänvaiheessa.
Hartauslehti antaa vastauksia, jotka puhuvat juuri kunkin tilanteeseen.
Lehti on kokonaisvaltainen työkalu.
Se auttoi keskittymään päivään.
Jumala kasvatti luonnettani, koska sovelsin Sanaa elämääni.
Ensin luen Sanan, sitten teen sen. Näin hartauslehti on minua auttanut.
45 vuotta Jumalan uskollisuutta
Seuraavaksi Kosketuskohdassa: Jumalan siunausten välittäminen.
Tällainen taloustilanne voi tehdä itsekkääksi ja itsekeskeiseksi.
Syynä on se, että meillä on aina tarpeita ja velvollisuuksia.
Miten meidän tulisi toimia Jeesuksen seuraajina tällaisina aikoina?
Jatkokysymykseni on tämä: Miten toimittiin Jeesuksen päivinä?
Mitä Hän sanoi ja teki? Miten Hän toimi?
Miten Hän kehotti heitä toimimaan ja kohtelemaan toisiaan?
Kaikki se löytyy Raamatusta.
Kun luet Jeesuksen, Paavalin ja muidenkin opetuksia, -
alat ymmärtää, että opetukset toimivat heidän ajassaan, -
ja ne toimivat meidänkin ajassamme.
Kun lukee Raamattua ja ymmärtää, mitä Jeesus tarkalleen sanoi, -
on selvää, että meidänkin tulee elää samojen kehotusten mukaan.
Haluan puhua kanssanne yhdestä elämän perusperiaatteesta, -
joka on, että Jumala siunaa meitä, -
jotta Hän voi siunata muita meidän kauttamme.
Hän siunaa meitä, jotta voimme olla siunauksena muille.
Luetaan pari raamatunkohtaa, joista toinen on Ef. 4:25 - 28.
Tässä Paavali opettaa, miten elää kristittynä ja mitä tulee välttää.
Kohdassa Ef. 4:25 hän sanoo: "Pankaa sentähden pois valhe -
ja puhukaa totta, kukin lähimmäisensä kanssa, -
sillä me olemme toinen toisemme jäseniä. [Hän puhuu seurakunnasta.]
'Vihastukaa, mutta älkää syntiä tehkö.'
Älkää antako auringon laskea vihanne yli,
älkääkä antako perkeleelle sijaa. Joka on varastanut, -
älköön enää varastako, vaan tehköön ennemmin työtä -
ja toimittakoon käsillään sitä, mikä hyvää on, -
että hänellä olisi, mitä antaa tarvitsevalle."
Mennään sitten kohtaan 1. Tim. 6.
Paavali puhuu taas samasta asiasta.
Hän sanoo 1. Tim. 6:17:ssä näin: "Kehoita niitä, -
jotka nykyisessä maailmanajassa ovat rikkaita, etteivät ylpeilisi -
eivätkä panisi toivoansa epävarmaan rikkauteen, vaan Jumalaan, -
joka runsaasti antaa meille kaikkea nautittavaksemme, -
kehoita heitä, että tekevät hyvää, hyvissä töissä rikastuvat, -
ovat anteliaita ja omastansa jakelevat."
Ei saa varastaa. Pitää tehdä työtä voidakseen jakaa muille, -
ja rikkaat eivät pidä itsellään kaikkea, vaan jakavat siitä muille.
Ajatellaanpa sitä, että Jumala on siunannut meistä jokaista.
Hänen yhtenä ajatuksenaan oli se, että olisimme siunauksena toisille.
Mikä sitten on siunaus? Jos pyydän Jumalaa siunaamaan sinua, -
pyydän Häntä toimimaan elämässäsi jollakin tavalla sinun parhaaksesi.
Ehkä saat onnellisuutta ja iloa tai Hän täyttää jonkin tietyn tarpeesi.
Pyydän siis sinun puolestasi, että Jumala toimii elämässäsi.
Totuus on se, että Jumala haluaa meidän siunaavan toinen toisiamme.
Raamatunkohdissa käskettiin jakaa.
On tehtävä työtä ja jaettava niille, joilla on vähemmän kuin meillä.
Ajatellaanpa Kristuksen elämää ja sitä, miten Hän näki itsensä.
Näemme Hänet Herrana, Mestarina ja Kuninkaana, -
mutta tullessaan Hän sanoi, ettei Hän tullut palveltavaksi.
Hän tuli palvelemaan ja antamaan henkensä lunnaiksi monen edestä.
Sillä tavalla Hän palveli ja osoitti hyvyyttään, rakkauttaan ja armoaan.
Luuk. 22:27:ssä Hän sanoo olevansa keskellämme kuin se, joka palvelee.
Niin Jeesus näki itsensä. Mietitäänpä Jeesuksen tekoja, -
jotka puhuvat Hänestä palvelijana.
Nähdessään tarvitsevan ihmisen, Hän oli halukas auttamaan tätä.
Mutta paransiko Hän kaikki sairaat? Ei parantanut.
Auttoiko Hän joka ikistä tarvitsevaa ihmistä? Ei auttanut.
Mutta Raamattu kertoo, että Jeesus tunsi jokaisen sydämen.
Jos katsotaan Hänen elämäänsä, siinä oli kolmen vuoden ajanjakso, -
jossa Hän antoi, antoi ja antoi, jakoi ja jakoi itsestään.
Kuunnelkaa, mitä Hän sanoo Jumalan Sanassa, -
koska se pätee aivan jokaiseen meistä.
Ensin luen teille Sanan siitä, mitä Hän on tehnyt puolestamme -
ja miten Hän palveli meitä. Sen jälkeen luemme jakeen, -
joka kertoo, miten minun tulee vastata Hänen tekoonsa.
Aloitetaan siitä, että Hän pelasti meidän synneistämme -
ja antoi vastuullemme evankeliumin saarnaamisen kaikessa maailmassa.
Se ei tarkoita, että heti huomenna pitää mennä Kiinaan tai Venäjälle.
Vastuullamme on jakaa evankeliumin totuutta siellä, missä asumme -
oman elämänpiirimme ihmisille.
Piirejä voi olla kaukana ja lähellä.
Yhdessä piirissä on pari ystävää, toisessa työkaverit ja niin edelleen.
Vastuullemme annettiin evankeliumin jakaminen siellä, missä asumme.
Toiseksi ajatellaanpa sitä, että Hän rakastaa meitä.
Hän rakastaa meitä ylivertaisesti. 1. Piet. 4:8: "Ennen kaikkea -
olkoon teidän rakkautenne toisianne kohtaan harras, [siis aktiivinen], -
sillä 'rakkaus peittää syntien paljouden'."
Harras rakkaus ei ole vain tyhjää löpinää, vaan se ryhtyy toimeen.
Harras rakkaus ilmaisee itsensä, ei vain sanoissa, vaan teoissa.
Hän pyytää meiltä vain sitä, minkä on itse tehnyt meille.
"Pelastin sinut, nyt haluan käyttää sinua jonkun toisen pelastamiseksi.
Rakastan sinua hartaasti, niin paljon, että kuolin puolestasi.
Rakasta nyt muita hartaasti, -
anna itsesi heille siten, että he kokevat saman rakkauden."
Sitten tietysti Hän antaa syntimme anteeksi. Ef. 4:32:
"Olkaa [...] toisianne kohtaan ystävällisiä, hyväsydämisiä, -
anteeksiantavaisia [toisillenne], -
niinkuin Jumalakin on Kristuksessa teille anteeksi antanut."
Jeesus antaa meille avokätisesti anteeksi. Sitä ei tarvitse kerjätä.
Ei ole ketään, olitpa kuka tahansa, joka voisi sanoa näin:
"Pyysin syntejäni anteeksi parikin kertaa, mutta Jumala ei antanut."
Jos pyysit vilpittömästi anteeksi Jumalan lapsena, Hän antoi anteeksi.
Et ehkä tunne sitä tai näe muutosta ympärilläsi, mutta Jumala sanoo:
"Jos me tunnustamme syntimme, on hän uskollinen. [Häneen voi luottaa.]
Hän on vanhurskas." [1. Joh. 1:9] Hänellä on oikeus antaa anteeksi.
Jos et ole uskova, aloita tunnustamalla syntisi.
Pyydä syntejäsi anteeksi ja ota Jeesus vastaan Vapahtajanasi.
Voit ottaa Hänet vastaan siksi, että Hän maksoi koko syntivelkasi.
Pelkkä pyyntö ei oikeuta siihen. Anteeksianto on Hänen tekoaan.
Meidän pitää antaa anteeksi, -
niin kuin Jumalakin on Kristuksessa antanut meille anteeksi.
Hän on antanut meille anteeksi monta asiaa, monta kertaa -
ja saman asian monta kertaa.
Minun tulee antaa anteeksi mikä tahansa rikkomus, -
aina, kaikin tavoin ja kaikille. Anteeksiannolla ei ole rajoja.
Vaikka se sattuu, annamme anteeksi.
Kuinka monta kertaa Jeesus on antanut sinulle anteeksi?
Hänen seuraajanaan annan anteeksi. Sitten Hän opettaa meille totuuden.
"Jolle sanaa opetetaan, se jakakoon kaikkea hyvää opettajallensa."
[Gal. 6:6] Sinä olet oppinut monta asiaa Jumalan Sanasta.
Vastuullasi on siis opettaa muita.
Sanot ehkä: En minä ole opettaja. Mutta miten se määritellään?
Ei opettamiseen tarvita yliopistotutkintoa.
Jos sinä tiedät jotakin, mitä minä en tiedä, -
ja olet valmis kertomaan minulle, miten hyödyntää sitä elämässäni, -
olet opettanut minulle jotakin. Herra antoi meille Pyhän Hengen, -
joka tekee meidät kykeneviksi opettamaan.
On monia, joille voit opettaa Jumalan Sanan totuutta.
Sitten Hän lohduttaa meitä. 2. Kor. 1:3 - 4: "Kiitetty olkoon -
meidän Herramme Jeesuksen Kristuksen Jumala ja Isä, -
laupeuden Isä ja kaiken lohdutuksen Jumala, joka lohduttaa meitä -
kaikessa ahdistuksessamme, että me sillä lohdutuksella, -
jolla Jumala meitä itseämme lohduttaa, -
voisimme lohduttaa niitä, jotka kaikkinaisessa ahdistuksessa ovat."
Me olemme lohduttajia. Ehkä sanot: "En tiedä, mitä sanoa." Tiedät sinä.
"Miten minä lohduttaisin jotakuta?"
Kun näet jonkun kärsivän, sano näin: "Sinä olet rukouksissani.
En täysin ymmärrä, mitä käyt läpi, mutta sinä voit luottaa minuun."
Jokainen meistä pystyy tekemään sen, mitä Jeesus tekee meille.
Se on myös käsky. Ei minulla oikeasti ole valinnanvaraa.
Jeesus lohdutti ihmisiä, joten niin minunkin on tehtävä.
Jumala myös rohkaisee meitä. Se on yksi syy rukoilla Jumalaa.
Joskus me lannistumme, ja silloin pyydämme Jumalalta apua.
[Room. 15:5, 1992:] "Jumala, jolta kestävyys ja rohkaisu tulevat, -
antakoon teidän olla keskenänne yksimielisiä -
Kristuksen Jeesuksen tahdon mukaisesti."
Kaikki tarvitsevat rohkaisijoita.
Joku lähetti minulle sähköpostia, jonka huomasin vasta eilen.
Pyysin Herralta tilaisuutta antaa kiitosta sen lähettäjälle.
Viesti rohkaisi minua kovasti.
Milloin viimeksi lähetit sähköpostia tai soitit rohkaistaksesi jotakuta?
Ei sitä tarvitse tehdä jäykästi, "Hei. Soitin rohkaistakseni sinua."
Otat vain yhteyttä.
Joskus pelkkä taputus olkapäälle tai kättely molemmin käsin -
rohkaisee jotakuta todella paljon.
Mutta jos keskityn vain omaan napaani, -
menetän monta ihanaa mahdollisuutta joka päivä rohkaista jotakuta.
Sitten Jumala on hyväksynyt meidät. Luojan kiitos, Hän on tehnyt niin.
[Room. 15:7, 1992:] "Hyväksykää siis toinen toisenne, -
niin kuin Kristuskin on hyväksynyt omikseen teidät, Jumalan kunniaksi."
Jos hyväksyn toisen, otan hänet vastaan sellaisena kuin hän on.
En ehkä pidä heidän käytöksestään, mutta voin hyväksyä heidät ihmisinä.
He voivat olla tarvitsevia tai itsekkäitä, -
he voivat olla ahneita tai sitten onnellisia ja iloisia.
Jokaisen meistä Jumala on hyväksynyt Jeesuksen Kristuksen kautta.
Se ei liity mitenkään ansioihimme. Jumala vain rakastaa meitä.
Sitten Jumala on ollut kärsivällinen kanssamme. [Ef. 4:2, 1992:]
"...aina nöyrinä, lempeinä ja kärsivällisinä.
Auttakoon rakkaus teitä tulemaan toimeen keskenänne."
Olkaa kärsivällisiä toisianne kohtaan.
Vanhempien on oltava kärsivällisiä, ja niin meidänkin tulee olla.
Se on sitä, että pystyy odottamaan, kunnes toinen oppii jotakin.
Pystyy odottamaan anteeksiantoa, toisen muuttumista tai velanmaksua.
Se on siis kykyä odottaa.
Jumala on kärsivällinen kanssamme. Osoitetaan sitä siis toisillemmekin.
Sitten ystävällisyys: "Olkaa [...] toisianne kohtaan ystävällisiä, -
hyväsydämisiä, anteeksiantavaisia toinen toisellenne." [Ef. 4:32]
Ystävällisyys on toisen ajattelemista.
Ystävällisyyttä voi ilmaista yllättävinkin tavoin.
Se voi tulla odottamatta, ja se voi olla tarpeen tai vain tuoda iloa.
Milloin viimeksi päätit tietoisesti tehdä hyvää toiselle ihmiselle?
Milloin päätit osoittaa, että todella välität?
Sitä ei tehdä jonkin saamiseksi, vaan kyse on antamisesta.
Sitten on ajatus toistemme stimuloimisesta. Hepr. 10:24:
[NASB 1995 -käännös:] "Etsikäämme tapoja stimuloida toisiamme -
rakkauteen ja hyviin tekoihin." Stimulointi tarkoittaa motivoimista.
Lapsia halutaan motivoida olemaan kuuliaisia, rakastavia ja lempeitä.
Miten motivoimme itseämme ja toisia?
Se ei tapahdu pelottelemalla, kielteisyydellä tai arvostelulla.
Joillekin kielteisyys on perustila. He eivät osaa sanoa hyviä asioita.
Mikä sinua motivoi tai stimuloi? Ei arvostelu.
Meitä stimuloivat ystävällisyys, hyväksyntää ilmaisevat sanat -
ja harkitut kiitoksen sanat.
Kun kiitämme jonkun avuista, stimuloimme heitä kehittymään.
Tästä syystä kehotan työntekijöitäni tekemään ja näyttämään parhaansa.
Haluan stimuloida heitä olemaan keskivertoa parempia.
Ole paras versio itsestäsi, koska edustat Jeesusta Kristusta.
Stimuloikaa toisianne tekemällä ja puhumalla heille sillä tavalla, -
että heidän sisimmässään herää halu yltää parhaimpaansa.
Sitten Jumala jakaa kanssamme.
Tätä Efesolaiskirjeen jaetta käsittelimme jo heti aluksi.
Ef. 4:28: "Joka on varastanut, -
älköön enää varastako, [Tuolloin monet orjat varastivat], -
vaan tehköön ennemmin työtä ja toimittakoon käsillään sitä, -
mikä hyvää on, että hänellä olisi, mitä antaa tarvitsevalle."
Tässä teille kysymys: Kun katsot elämääsi ja tapaasi elää, -
onko sinulle tärkeämpää saaminen vai antaminen?
Ajatteletko useimmiten sitä, mitä saat itsellesi?
Vai ajatteletko useimmiten sitä miten ja mitä voisit antaa?
Seuraavaa asiaa ette saa unohtaa. Jos kuuntelette, sanokaa aamen.
Kun seisot Herran edessä taivaaseen päästyäsi, -
sinua ei palkita -
siitä, mitä sait. Sinut palkitaan siitä, mitä annoit.
Tahdon antaa sinulle jotakin.
Tahdon antaa mahdollisuuden muuttaa elämäsi suuntaa, -
elämäsi ikuista päätepistettä ja elämäsi tilaa.
Näin se tapahtuu: Voit tunnustaa rehellisesti, että olet syntinen -
ja että olet tehnyt syntiä Jumalaa vastaan, etkä ansaitse mitään.
Omat tekosi ovat säälittäviä, -
kun mietitään, että olet torjunut Jeesuksen Vapahtajanasi.
Kutsu on tämä: Pyydä Jeesusta antamaan sinulle syntisi anteeksi.
Myönnä, ettet ole luottanut Häneen Vapahtajanasi.
Olet yrittänyt tehdä hyvää, mutta Raamatun mukaan se ei auta.
Olet tehnyt vanhurskauden töitä, mutta niillä ei kukaan pelastu.
Kutsu Jeesus Kristus elämääsi.
Pyydä Häneltä syntejäsi anteeksi ja antaudu Hänelle henkilökohtaisesti.
Sano, että haluat Hänet elämääsi, niin että Hän voi elää kauttasi.
"Tarvitsen syntien anteeksiantoa ja haluan elämälleni merkityksen."
"Haluan Jeesuksen Kristuksen olevan Herrani ja Vapahtajani."
Jos olet valmis pyytämään Häneltä syntejäsi anteeksi, -
ja sanot, että vastaanotat Hänet Vapahtajaksesi tässä ja nyt, -
siinä hetkessä saat syntisi anteeksi ja sinusta tulee Jumalan lapsi.
Isä, kiitämme Sinua rakkaudestasi ja monista tavoistasi ilmaista sitä.
Pyydän, että jokainen ymmärtää, -
miten valtava kiitollisuudenvelka meillä on Sinua kohtaan.
Ei vain jostakin, vaan kaikesta, -
itse elämästä ja elämänhenkäyksestä ja kaikesta, mitä sen mukana tulee.
Rukoilen, että jokainen kuulija olisi tarpeeksi viisas -
antamaan elämänsä sinulle, Isä, Poikasi Jeesuksen Kristuksen kautta.
Tätä rukoilen Hänen mahtavassa nimessään. Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu